- Hindi News
- National
- बिना चालान के बिहार भेजे जा रहे थे बोल्डर खनन विभाग ने लगाया तीन लाख का जुर्माना
बिना चालान के बिहार भेजे जा रहे थे बोल्डर खनन विभाग ने लगाया तीन लाख का जुर्माना
पिपराडीह रैंक प्वाइंट में रोकी गई बोल्डर लदी मालगाड़ी
बिना बैध कागजात के बिहार भेजे जा रहे बोल्डर की डीएमओ ने की थी जांच
भास्करन्यूज| कोडरमा
कोडरमारेलवे स्टेशन के पिपराडीह रैक प्वाइंट से बिना ई-परिवहन चालान बोल्डर रैक भेजे जाने के मामले में सहायक खनन पदाधिकारी राजेश लकड़ा ने सप्लायर गणपति कंस्ट्रक्शन को करीब 3 लाख रुपए रॉयल्टी भुगतान करने का निर्देश दिया पिछले 28 फरवरी को सहायक खनन पदाधिकारी ने पिपराडीह रैक प्वाइंट पर बोल्डर लोड करते पाया था। इस दौरान ई-परिवहन चालान की मांग करने पर नहीं दिया गया। सहायक खनन पदाधिकारी ने गुड्स सुपरवाइजर को पत्र भेजकर भेजे जा रहे खनिज की जांच कराने तक रैक को रोकने का निर्देश दिया गया था। रेलवे की ओर से रैक पर लोड खनिज को पिपराडीह से हटाकर टनकुप्पा स्टेशन की लूप लाइन में रोके रखा गया है। बताया जाता है कि गणपति कंस्ट्रक्शन यूपी की ओर से करीब 3500 टन बोल्डर मिक्स डस्ट बिहार के गोपालगंज हथुआ ले जाया जा रहा था। जांच के दौरान सहायक खनन पदाधिकारी की ओर से पाया गया कि भेजे जा रहे पूरे खनिज के लिए रॉयल्टी नहीं जमा कराई गई है। इसके बाद प्रस्तुत किए गए ई-परिवहन चालान को छोड़ कुल खनिज की मात्रा के हिसाब से करीब 3 लाख की रॉयल्टी जमा करने का निर्देश दिया गया है। रेलवे से बिना रॉयल्टी जमा किए खनिज ले जाने का यह पहला मामला है। इस मामले में रेलवे की भूमिका भी सवालों के घेरे में है। सूत्र बताते हैं कि 28 फरवरी को रैक लोड होने के बाद इसे बिहार के लिए रवाना किया जाना था। लेकिन ऐन वक्त पर सहायक खनन पदाधिकारी ने पहुंचकर इसकी जांच करते हुए परिवहन चालान की मांग की। इसके बाद यह मामला उजागर हुआ। इधर यह मामला काफी चर्चित हो गया है। इस पूरे मामले पर राज्य मुख्यालय स्तर से भी नजर रखी जा रही है।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva